Spò Aktyalite 5/4/05
me 03, 2005
Semi-final Lig foutbòl ewopeyen-an : Liverpool kalifye pou final Lig Chanpyon ewopeyenm-an apre viktwa-l 1 a 0 sou Tchelsea. Luis Garcia te make gòl la byen-bonè pou Liverpool. Se yon match ki pral susite anpil pawòl anpil akoz yon gòl Liverpool. Pou abit la pou-l antre nan filè a e defansè a pwoteste pou di li te gen tan retire l . E jodi a Milan AC pral chèche 10 zièm kalifikasyon nan istwa l lè lap fè yon kout pye lakay PSV Eidoven ki pa vle fè kado ki pral le tou pou le tou sutou ke Milanè yo te ranpòte match ale a 2 a 0 . Final la fikse pou 25 Me nan Istanmboul.
FIFA suspnann pou 2 match footbalè franse David Trezeguet pou move kondwit nan okazyon match nul 1 a 1 la Frans te fè kont Izrayèl nan eliminatwa koup du mond Almay 2006 la.
Detroit Pistons kalifye pou 2 zièm round faz final NBA apre yo kale Philadelphia 76ers 88 a 78. Pistons yo ranpòte seri a 4 viktwa kont 1 defèt. Indiana Pacers bezwen yon viktwa pou l kalifye apre viktwa 90 a 85 yo ranpòte devan Boston Celtics yè swa. Nan konferans de Lwès la Seattle Supersonics kale Sakramento Kings pou l kalifye pou 2 zièm tou a e ranpòte seri 7 match la 4 viktwa kont 1 defèt.
Washiington Wizards suspann Kwame Brown pou rès faz final la--desizyon ki louvri wout la pou Brown al jwe nan yon lòt ekip--sanble Brown pa bay randman responsab yo te espere lè yo te seleksyone l numewo 1 nan tiraj osò a an lan 2001. Washington ap rankontre ak Chikago Bulls aswè a pou 5 kièm match faz final la.
Ben Gordon kap jwe nan Chikago Bulls se premye debutan nan istwa NBAa ki ranpòte prim 6 zièm òm--yon onè ki dabitud yo bay meyè rezèvis yon ekip basketball.
Nan seri dè mèt Wòm-nan , veteran ameriken Andre Agassi pa fèt twòp detray ak ti adolesan fransè Richard Gaskèt ke li kale 2 sèt a 0 : 6-2, 6-3 . Tèt de seri numewo konpetisyon-an ameriken Anddy Roddick elimine espayòl Albert Costa an 2 sèt : 6-4, 7-5. Bèl operasyon pou arjanten Guillermo Coria ki debarase-l san difikilte de alman Nikolas Kiefer . Kalifikasyon fasil tou pou britanik Tim Henmann (4) devan chilyen Nicolas.
Kay medam-yo nan tounwa Berlen-an(2e TOU ) : Amelie Mauresmo (Frans) kale an 2 sèt Anna Smash-Nova ; swis Patty Schnyder elimine espayòl Anabèl Medina; bèlj Kim Cliyters (11) kouri ak rus Dinara Safina . Kèk nan lòt kalifye pou 3e tou a : fransèz Marie Pierce, almand Julia Schruff ki elimine tèt de seri numewo 3 a rus Anatasia Myskina ak Conchita Martinez.